Във връзка с постъпило уведомление с вх. № ОВОС-1212/19.04.2021г. за: „Изменение на Общ устройствен план на Община Марица, касаещо разширение на структурна единица 121-Жм (жилищна структурна единица/зона) по КК на с. Бенковски, м. „Български гробища“, общ. Марица, област Пловдив, касаещо имоти № 03839.39.6, 03839.39.7, 03839.39.8 и 03839.39.9 с цел изграждане на производствена, складова и обществено обслужваща дейност“, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І.** Уведомяваме Ви, че на основание чл. 81, ал.1 от *Закона за опазване на околната среда* /ЗООС/ и **чл.2, ал.2, т.2** от *Наредба за условията и реда за извършване на екологична оценка на планове и програми* (Наредба за ЕО) е **необходимо да се прецени необходимостта от изготвяне на екологична оценка /ЕО/ относно вашия план.**

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка на Изменение на Общ устройствен план на община Марица се извършва едновременно с изготвянето му и решението за преценяване на необходимостта от извършване на ЕО се издава преди одобряването на изменението на Общия устройствен план.

**ІІ. По отношение на изискванията на чл. 31 от Закона за биологичното разнообразие (ЗБР):**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ЕО ще бъде извършена и преценка за вероятната степен на отрицателно въздействие на плана върху предмета и целите на опазване на най-близката защитена зона от Европейската екологична мрежа „НАТУРА 2000“- BG0002086 „Оризища Цалапица“.

**ІІІ. Указания за последващи действия, които следва да се предприемат за извършване на процедурата по преценяване на необходимостта от извършване на ЕО:**

Преценката се извършва по реда на глава втора от Наредба за ЕО, като съгласно чл.8а Възложителят на плана трябва да представи в РИОСВ-Пловдив **писмено искане по образец - приложение 4** на хартиен и електронен носител.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-1212-1/18.05.2022г.